## Uredba o kriterijima i načinu obračuna i plaćanja nagrada stečajnim upraviteljima

### NN 189/2003 (1.12.2003.), Uredba o kriterijima i načinu obračuna i plaćanja nagrada stečajnim upraviteljima

# VLADA REPUBLIKE HRVATSKE

2961

Na teme­lju
članka 21.a stavka 2. Stečajnog zakona (»Narodne novine«, br. 44/96, 161/98,
29/99, 129/2000 i 123/2003), Vlada Republike Hrvatske je na sjednici održanoj
27. studenoga 2003. godine donijela

## UREDBU

### O KRITERIJIMA I NAČINU OBRAČUNA I PLAĆANJA NAGRADA STEČAJNIM UPRAVITELJIMA

I. OPĆE ODREDBE

Članak 1.

Ovom Uredbom utvrđuju se kriteriji i način obračuna i
pla­ća­­­nja nagrade stečajnim upravite­ljima.

Članak 2.

Stečajni upravite­lj ima pravo na nagradu za izvršene
poslove stečajno upravite­ljske službe, uz naknadu za troškove.

II. PRAVO NA NAGRADU

Konačna nagrada

Članak 3.

1. Visinu nagrade, u vrijeme zak­ljuče­nja stečajnog
postupka, određuje stečajni sudac uzimajući u obzir obujam poslova i rad
stečajnoga upravite­lja te vrijednost unovčene stečajne mase.

2. Nagradu stečajnom upravite­lju određuje rješe­njem
stečajni sudac.

Tablica za izračun konačne
nagrade

Članak 4.

1. Konačna nagrada stečajnom
upravite­lju obračunavat će se primjenom tablice vrijednosti unovčene stečajne
mase i postotaka:

|  |  |  |  |  |
| --- | --- | --- | --- | --- |
| if !supportEmptyParas endif | Vrijednost unovčene  stečajne mase u kunama | if !supportEmptyParas endif | if !supportEmptyParas endif | Nagrada u % |
| if !supportEmptyParas endif | if !supportEmptyParas endif | if !supportEmptyParas endif |
| Od | 1.000,00 | do | 10.000,00 | od 15 do 20 |
| if !supportEmptyParas endif | 10.000,00 | do | 100.000,00 | od 10 do 15 |
| if !supportEmptyParas endif | 100.000,00 | do | 500.000,00 | od  7 do 10 |
| if !supportEmptyParas endif | 500.000,00 | do | 2.000.000,00 | od  5 do  8 |
| if !supportEmptyParas endif | 2.000.000,00 | do | 3.000.000,00 | od  2 do  5 |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | preko 3.000.000,00 kn | if !supportEmptyParas endif | if !supportEmptyParas endif | na svakih da­lj­njih |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | 1.000.000,00 kn obračunava   se nagrada u visini |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | od 1% (10.000,00 kn) |

2.
Konačna nagrada obračunata na teme­lju stavka 1. ovoga članka ograničava se na
maksimalan iznos od 300.000,00 kuna.

3. Iznimno, u slučajevima kada se postupak unovče­nja
imov­ine stečajnog dužnika, nije mogao zbog naročito opravdanih razloga
dovršiti u rokovima propisanim odredbom članka 27. stavka 1. SZ-a, a do tada je
ostvareno pravo na maksimalan iznos nagrade, stečajnom upravite­lju može se
odrediti da­lj­nja nagrada (za razdob­lje nakon isteka rokova propisanih
odredbom članka 27. stavka 1. SZ-a, pa do zak­ljuče­nja stečajnog postupka)
koja ne može prijeći iznos od 20.000,00 kuna godiš­nje.

Uveća­nje
nagrade

Članak
5.

1. Ako
stečajni upravite­lj svojim osobitim zalaga­njem uspije unovčiti imovinu prije
isteka rokova iz članka 27. stavka 1. SZ-a pripada mu pravo na uvećanu nagradu.

2. Uvećana
nagrada iz stavka 1. ovoga članka obračunava se u postupku od 5% do 20% od
konačne nagrade utvrđene prema tablici iz članka 5. stavka 1. ove Uredbe.

Predujam
nagrade

Članak
6.

1.
Stečajni sudac može iznimno, kada za to postoje naročito opravdani razlozi,
tijekom stečajnog postupka odobravati predujmove nagrade stečajnom upravite­lju.
Predujam se može odrediti i u mjesečnim iznosima.

2.
Naročito opravdanim razlogom, u smislu stavka 1. ovoga članka smatra se
situacija u kojoj je donijeta odluka o nastavku proizvod­nje ili nastavku obav­lja­nja
djelatnosti stečajnog dužnika.

3. U
slučaju iz stavka 1. ovoga članka iznos mjesečnog predujma određuje stečajni
sudac vodeći računa o složenosti poslova koje mora obav­ljati stečajni upravite­lj
te vremenu koje je za to potrebno. Iznos ovog predujma mjesečno ne može prijeći
iznos mjesečne plaće stečajnog suca.

4.
Predujm­ljeni iznosi nagrade uračunavaju se u konačni obračun nagrade.

Nagrada
privremenom stečajnom upravite­lju

Članak
7.

1.
Privremenom stečajnom upravite­lju pripada pravo na jednokratnu nagradu za
poslove obav­ljene u prethodnom postupku (postupku ispitiva­nja uvjeta za
otvara­nje stečajnog postupka) u maksimalnom iznosu od 10.000,00 kuna, koju će
odrediti stečajni sudac vodeći računa o kriterijima iz članka 7. stavka 3. ove
Ured­be.

2.
Ukoliko kod stečajnog dužnika nije prekinuto obav­lja­nje djelatnosti, a
privremeni stečajni upravite­lj ima ovlašte­nja iz članka 44. stavka 2. u vezi
s člankom 45. SZ-a pripada mu pravo na nagradu iz članka 7. stavaka 1., 2. i 3.
ove Uredbe.

3. U
slučajevima kad se stečajni postupak tijekom prethodnog postupka obustavi
stečajnom upravite­lju pripada pravo na nagradu prema stavku 1. ovoga članka.

4.
Nagrada za poslove obav­ljene u prethodnom postupku (postupku ispitiva­nja
uvjeta za otvara­nje stečajnog postupka) ne uračunava se u konačni obračun.

Slučajevi
u kojima se stečajni postupak ne provodi

Članak
8.

Ako
stečajni sudac teme­ljem članka 63. SZ donese odluku o otvara­nju i zak­ljuče­nju
stečajnog postupka, nagrada stečajnom upravite­lju obračunati će se primjenom
kriterija iz članka 8. stavka 1. ove Uredbe.

Obustava
zbog nedostatnosti mase

Članak
9.

Ako
stečajni sudac teme­ljem članka 203. SZ obustavi i zak­ljuči postupak,
stečajnom upravite­lju pripada nagrada obračunata primjenom kriterija iz članka
8. stavka 1. ove Uredbe, uvećana za 50% do 100%.

Promjena
stečajnog upravite­lja

Članak
10.

1. Ako
do promjene stečajnog upravite­lja dođe prije započi­nja­nja postupka unovče­nja
imovine stečajnog dužnika razriješe­nom stečajnom upravite­lju pripada pravo na
nagradu obračunatu primjenom kriterija iz članka 8. stavka 1. ove Uredbe.

2. Ako
do promjene stečajnog upravite­lja dođe nakon što je započeo postupak unovče­nja
imovine stečajnog dužnika stečaj­nom upravite­lju se nagrada iz stavka 1. ovoga
članka uveća­va za razmjerni postotak unovčene stečajne mase prema tablici iz
član­ka 5. stavka 1. ove Uredbe.

Unovče­nje
imovine stečajnog dužnika kao cjeline

Članak
11.

Ako imovina
stečajnog dužnika bude prodana na teme­lju odluke vjerovnika (članak 163.a
SZ-a) kao cjelina, stečajnom upravite­lju pripada nagrada u visini nagrade
obračunate prema tablici iz članka 5. stavka 1. ove Uredbe uma­njena za
troškove unovče­nja koji su isplaćeni FINI.

Stečajni
plan

Članak
12.

1. Ako
stečajni postupak bude zak­ljučen nakon usvaja­nja stečajnog plana stečajnom
upravite­lju pripada pravo na nagradu obračunatu prema tablici iz članka 5.
stavka 1. ove Uredbe.

2. Osnova za obračun nagrade iz stavka 1. ovoga
članka je procije­njena vrijednost imovine stečajnog dužnika prema popisu
stečajnog upravite­lja utvrđena za slučaj nastavka obav­lja­nja djelatnost
(članak 150. SZ-a).

Nadzor nad provedbom stečajnog plana

Članak 13.

Za nadzor nad provedbom stečajnog plana stečajnom
upravite­lju pripada pravo na nagradu iz članka 8. stavka 1. ove Uredbe.

Osobna uprava (stečajni povjerenik)

Članak 14.

1. Povjerenik ima pravo na nagradu za svoj rad u
skladu s utrošenim vremenom te opse­gom i složenošću ­nje­gova rada.

2. Na nagradu povjerenika na odgovarajući se način
primje­njuju odredbe ove Uredbe o nagradi stečajnom upravite­lju.

Stečajevi s međunarodnim elementom

Članak 15.

Stečajnom upravite­lju imenovanom u međunarodnom
stečaju prema odredbama Glave X. SZ-a pripada pravo na nagradu prema tablici iz
članka 5. stavka 1. ove Uredbe, uvećanu za 50%.

Stečaj male vrijednosti

Članak 16.

1. Kada se stečajni postupak provodi po pravilima za
stečaj male vrijednosti (članak 300. SZ-a) nagrada stečajnom upravite­lju odredit
će se prema tablici iz članka 5. stavka 1. ove Uredbe.

2. U
slučaju da unovčena stečajna masa prelazi vrijednost od 2.000.000,00 kuna, a
stečaj je proveden po pravilima stečaja male vrijednosti (članak 300. SZ-a)
maksimalan iznos konačne nagrade stečajnom upravite­lju može iznositi
160.000,00 kuna.

Nastavak
postupka radi naknadne diobe

Članak
17.

Ako
nakon završnoga ročišta stečajni sudac na prijedlog stečajnoga upravite­lja,
koje­ga od stečajnih vjerovnika ili po službenoj dužnosti odredi nastavak postupka
radi naknadne diobe (članak 63. stavak 6. i
članak 199. SZ-a), stečajnom upravite­lju pripada pravo na nagradu iz
članka 8. stavka 1. ove Uredbe.

Stečaj
nad bankom

Članak 18.

1. Na stečajnog upravite­lja imenovanog u stečaju
koji se provodi nad bankom na odgovarajući način primje­njivat će se odred­be
ove Uredbe.

2. Konačna nagrada stečajnom upravite­lju obračunavat
će se primjenom tablice vrijednosti i postotaka iz članka 5. stavka 1. ove
Uredbe.

3. Konačna nagrada obračunata u smislu stavka 2. ovoga
članka ne može biti veća od 600.000,00 kuna.

4. Iznimno, u slučajevima kada se postupak unovče­nja
imovine stečajnog dužnika, nije mogao zbog naročito opravdanih razloga dovršiti
u roku iz članka 168. Zakona o bankama (»Narod­ne novine«, broj 84/2002), a do
tada je ostvareno pravo na maksimalan iznos nagrade, stečajnom upravite­lju
može se odrediti da­lj­nja primjerena godiš­nja nagrada za razdob­lje nakon
isteka ovih rokova pa do zak­ljuče­nja stečajnog postupka u iznosu do
maksimalno 40.000,00 kuna godiš­nje.

5. Stečajnom upravite­lju u stečajnom postupku nad
bankom može se odrediti uvećana nagrada, ako stečajni upravite­lj svojim
osobitim zalaga­njem uspije unovčiti imovinu prije isteka roka iz članka 168.
stavka 1. Zakona o bankama.

6. Uvećana nagrada obračunava se u postotku od 5% do
20% od konačne nagrade utvrđene prema stavku 1., 2. i 3. ovoga članka.

7. Stečajnom upravite­lju može se odrediti predujam
nagrade odgovarajućom primjenom članka 7. ove Uredbe.

Plaća­nje poreza na iznose nagrada stečajnim
upravite­ljima

Članak 19.

1. Iznosi nagrada stečajnim upravite­ljima u smislu
ove Ured­be određeni su u neto iznosima.

2. Porezi i doprinosi na neto
isplaćene iznose nagrada odre­đene stečajnim upravite­ljima u smislu ove
Uredbe, terete troškove stečajnog postupka.

III.
ZAVRŠNE ODREDBE

Članak
20.

Na
stečajne postupke pokrenute do stupa­nja na snagu Zakona o izmjenama i dopunama
Stečajnog zakona (»Narodne novine«, broj 123/2003) primje­njivat će se odredbe
ove Uredbe.

Članak
21.

Ova
Uredba stupa na snagu danom objave u »Narodnim novinama«.

Klasa:
423-05/03-01/02
Urbroj: 5030109-03-1
Zagreb, 27. studenoga 2003.

Predsjednik
**Ivica** **Ra****čan****,** v.r.

Uredba, NN 189/2003-2961